Αδόλφος Θ΄ του Χόλσταϊν-Κιέλου

Ο Αδόλφος Θ΄αναλόγως της μεθόδου μέτρησης -αν δεν προσμετρηθούν οι δύο Αδόλφοι παράλληλων κλάδων- αναφέρεται και ως Αδόλφος Ζ΄ του Χόλσταϊν-Κιέλου / Αδόλφος Ζ΄ του Σάουενμπουργκ γερμ. Adolf IX. (π. 1327 - 26 Ιανουαρίου 1390) από τον Οίκο του Σάουμπουργκ ήταν κόμης του Χόλσταϊν-Πλεν & Κιέλου (1359-90).

Βιογραφία
Ήταν ο μόνος γιος του Ιωάννη Γ΄, κόμη του Χόλσταϊν-Πλεν & Κιέλου και της Αικατερίνης των Πιαστ-Σιλεσίας, κόρης του Ερρίκου Γ΄, δούκα του Γκλόγκουφ.

Η εξουσία του ήταν κυρίως ειρηνική. Το 1375 ο Αλβέρτος Β΄ των Γουέλφων-Μπράουνσβαϊγκ, πρίγκιπας-αρχιεπίσκοπος της Βρέμης παραχώρησε μέσω υποθήκης τον βάλτο του Χάζελντορφ στον Αδόλφο Θ΄. Ο Αλβέρτος Β΄ δεν μπόρεσε να επιστρέψει το ποσό και από τότε το Χάζελντορφ έγινε μέρος του Χόλσταϊν.

Το 1390 ο Αδόλφος Θ΄ απεβίωσε άτεκνος. Τότε ο δεύτερος εξάδελφός του Νικόλαος, κόμης του Χόλσταϊν-Ρέντσμπουργκ με τους ανιψιούς του κατέλαβαν το Πλεν και το Κίελο. Τα μέλη του άλλου κλάδου του Χόλσταϊν-Πίννεμπεργκ του Οίκου τους αντιτέθηκε και ζήτησε μερίδιο. Η διαφορά διευθετήθηκε φιλικά: έλαβαν αποζημίωση, την περιοχή του Νίνλαντ (το Νόιλαντ και την κυριότητα του Χέρτσχορν) και κάποια εδάφη κατά μήκος του Έλβα. Υπέγραψαν συμφωνία αμοιβαίας κληρονομίας, πως όταν πέθαινε ο ένας, ο άλλος θα λάμβανε τα εδάφη του.

Οικογένεια
Νυμφεύτηκε το 1362 την Άννα, κόρη του Αλβέρτου Β΄, δούκα του Μεκλεμβούργου.

Πηγές
 Jürgen Bremer: Geschichte Schleswig-Holsteins bis zum Jahre 1848, Kiel, 1864, p. 143

 Παραπομπές 

Κατηγορία:Οίκος του Σάουμπουργκ